
Første Kor: Naturaanderne. 

I. Introduktion, 
n. Det livløses Genier, 
m. Plante-Genierne. 
IV. Dyre-Genierne. 

Andet Kor: Guderne. 

I. A%udeme. 
n. Apollo og Athene, 
m. Jahveh. 
IV. Jesus Kristus. 

Tredje Kor: Samtiden. 

I. Modstanderne, 
n. Enkelte Stemmer. 
III. Tusinder. 

Intermezzo : Sørgemarsch. 

Fjerde Kor: Fremtiden. 

Introduktion. 



» 



Strofe L 
Enkelt Stemme. 



(ød! død! har I Raabet fornummet! 
Aander i tusindvis, hør! 
Et Hjærte brast, der har rummet 

eder som ene før 
den evige Verden, I fylder; 

det er ham, hvem I Freden skylder; 

kærUg og viSdomsrig 
imellem den kæmpende Myller 

stifted han evigt Forlig 
og har gjort eder broderlig fromme; 
nu, han sover den drømmesyns-tomme 
Søvn, uden Haab, uden Gru — 

sover I nu? 



Hele Koret. 

Vi komme, vi komme, vi komme, 
med Taarer i Øjet, med Veraab paa Læben, saa 

mode i Hu! 

Introduktion. 

^ Strofe IL 

iste Kor-Del. 

Fra det straalende Nu, fra det Heles 
Glans, der rummer enhver 

af os, fra det Lys, der deles 
ud i vort brogede Skær, 

vi, der rastløst virke og vaage — 

2den Kor-Del. 

Fra det ufødtes Fostertaage, 
under hvis dæmrende Ly 

vore lukkede Øjenlaage 

vente, vor Dag skal gry 

og fylde med os det tomme — 

3dje Kor-Del. 

Fra Mulm af den Tid, som er omme, 
og var fyldt med vor Kraft, der nu 
sover som du — 

Hele Koret. 

Vi komme, vi komme, vi komme, 
med Taarer i Øjet, med Veraab paa Læben, saa 

mode i Hu! 

Det livløses Genier. 



Stjærne-Genier. 

V i rulle i Rummet 
de vældige Verdner, 
som syne lig Sandskorn 
i Himlens Hav. 

Lys-Genier. 

Vi glide paa Ætherens 
Svingninger snare 

som Tanker, vi tændte 
dit Øjes Lys. 

Lyd-Genier. 

Vi gynge paa Luftens 
Bølger, vi bar til 
dit Øres Bund 
Tordenens Rullen 
og Myggenes Surren 
i Solbjærgs Stund. 

Vindenes Genier. 

Fra Pol til Pol 
vi hvirvlende suse, 
snart ætherklare, 
snart hylled' i M61; 
for Stormflodens Sluse 
vi aabne og knuse 
Fregatten mod Stranden - 

vi svalte dig Panden 
i Middagens Sol. 



Ildens Genier. 

I den blaanende Kærne 

af Flammen vi bor; 

ved Amen du lyttede 

ofte og gærne 

til vort knitrende Kor; — 

men engang har vi glødet 

den hele Jord. 

Da var det en Jubel! 

i Rummet den f6r, 

en luende Stjæme 

med Kølilds-Spor; 

men nu er den ældet 

og kold, — i dens Kærne 

som Klodens Ildsjæl 

vor Mængde bor. 

Vandenes Genier. 

Og vi, der var blevne tilbage 
af Urtaagens Flig, der rulled sig sammen 
til Jordens Legem med Sjæl af Flammen, 



vi, der midt i den varme-baame 

stedse bølgende, lyse Em 

fulgte vor Klode, ihvor den drog frem 



vi slutted os sammen; i langsomt Fald 
paa trippende Draabefødder vi daled 
og lagde os plat over Jorden og svaled 
dens nylig størknede, sprukne Skal. 



Vi dækked den med vore køle Lemmer 
og klapped dens Sider med Bølgehaand, 
ved Vuggesange med mumlende Stemmer 
vi lullede ind dens urolige Aand. 

Og Ætheren bar 

den lysende klar 
ret som en funklende, skumstøbt Blære, 
vi legende give Vinden at bære. 



Men pludselig skar 

det gennem vort Glar, 
og op af de rædselsskummende Vande 
løfted et Fjæld sin stenede Pande. 



Da steg af det blaanende 

blanke Dyb 

kantet og ru 

Landet, der skiller 

os Søstre nu. 

Men vi, der i Kilder 

Stenmuren brød, 

eller risler i Aaløb 

fra Muldets Skød, 

eller spændes i Damme 

af Klippernes Ramme, — 

vi længes, vi lider 

mod hine Tider 

og drømmer, vi atter 

sejersstolt 

forenede fatter 

om Jordens Bold. 

Isens Genier. 

Og vi, eders Brødre, 
har bygget Paladser 
i Syd og i Nord 
paa de rolige Pladser 
af den svingende Jord. 
Men engang fik vi Gamle 
Lyst til at ses 
og atter forsamle 
om os vore Børn, 
den evige Sne's 

de ensomme Aander, 

der sove hver paa sin Skyijælds-Top. 

— Og- saa brød vi op 

med skridende F'onner, 

med glidende Glætscher, 

med Styrt af Laviner, 

med Jøkel-Gny, 

det skrued og knaged, 

det buldred og braged 

som Sprængning af Miner, 

en endeløs Torden 

i snehvid Sky. 

Saa ejed vi Jorden; 

dog mødtes vi ej, 

Ækvator-Gjorden 

standsed vor Vej; 

dér maatte de alle 

solstukne falde 

i Lodrets-Branden; 

vi hilste hinanden 

tvers over Ækvators 

blaanende Sø, 

hvor Fiskene maatte 

af Trængsel dø, 

og ud over Ørken, 

hvis golde Rand 

svaltes i Tørken 

af iskoldt Vand. 

Og atter vi traadte. 

tilbage vort Spor 

til Polernes Slotte 

i Syd og i Nord; 

dér sove vi nu, 

medens Tidsaldre skifter, 

og drømme den Alder 

tilbage igen, 

da vi øved Bedrifter, 

usete af Mænd, 

da i Panserkrystaller 

Jordkloden var lagt, 

og straaled mod Solen 

vor Enevoldsmagt. 

Jord- og Sten-Genier. 

Vi blunde og lude 

de tunge Pander 

mod Muldjordens Pude. 

Stenfast vi sove 

i Klippens Alkove. 

I Sarkofager 

af Marmorflager, 

i Templer, som rager 

paa Søjle-Basalt 

over Søens Azur — 

paa Gnejsens Slenter, 

i Fængslets Granitring, 

bag Skiferens Mur — 

vi blunder og venter 

i langsom Forvitring 

at denne Natur, 

det ordnede Alt, 

skal standse og sprænges, 

vi drømme og længes 
efter den formløse Ur. 



Alle det livløses Genier. 

Vi drømme; — Naturen drømmer i os; — 

ikke som / om Lykke og ømme 

Længsler: — Drømme med stensat Trods, 

urgamle, taagede Kaosdrømme; 

og deres gigantisk svulmende Lemmer 

i sammenfoldede P'ostre gemmer 

alt, hvad / føle, tænke og vil ; 

thi af Drømmen det kom, og tilbage til 

Drømmen det maa; 

det første vi var, og med os skal det ende, 

alt, hvad I kende, 

opløses i os, for med os at forgaa. 

Og .du, — 

vær velkommen blandt os nu! 

for din Aand, der var mellem Aandernes Mængde, 

ret som en funklende Ædelsten 

indlejret i Kalk, den er bleven som en 

af os, og din klare Tanke, 

der trængte sig ind i vor dunkle Flok, 

som Vand, der huler en Klippeblok, 

din Tanke, der har vort Væsen erkendt 

og maalt vore Forhold og vejet og skrevet 

os Regler og Love — 

nu maa den sove, 

drømme vor Drøm, og dit Legem er blevet 

vort Element. 

V, 



der tæt ved Jorden svæve, 
vuggede i stille Duft, 
vi, der i den varme Luft 
af besjælte Traade væve 
bløde Farvers Harmoni 
over Jordens Graanen; vi, 
i hvem Naturen vaagner først 
til de dunkle Drifters Tørst, 
til Vellyst af de køle Safters 
Stigen gennem Trævleskafters 

lange Haarrør langsomt op 

til den kronebredte Top, 

hvor de gyldne, varme Straaler 

samles ind i Blomsterskaaler 

og i lune Strømme vælder 

til de underlige Celler, 

til Livets tyste Værksted hen — 

vi hilse dig vor store Ven. 



Du har elsket os; vort dulgte 
Liv var kendt af dig, du fulgte, 
hver Gang Sommerbrynden steg, 
vor blomstersarte Elskovsleg, 
let som Aftenbrisens Pust, 
farvesvimmel, duftberust; 
i dine stærke Nerver har 
du ene anet, hvad det var, 
der af Bevidsthedslivet naa'de 
vore simple Celletraade. 

Og hvor ofte har du ej, 

naar Dyr og Mænd forfærded dig 

med deres graadig-grumme Kamp, 

fuld af Smerteshyl og Damp 

af Blod og brede, dybe Vunder, — 

naar de tusmdfoldige- Onder 

martrede dit fromme Sind, 

hvor andres Smerte bølged ind 

som en giftig Samum-Vind 

i Mimosakrattets Ly, — 

hvor ofte vendte ikke sky 

dit Blik sig da til os, hvis svage 

Kamp er saarløs Væddestrid, 

hvis Smerte selv er dunkel, blid, 

som Vemods-Duft fra visne Dage. 



Vi kom tidsnok til din Grav; 
netop nu, da Solen gav 

os det kendte Vandringstegn 

og vi brød op fra Sydens Egn 

til denne grødeknappe Jord 

i dit taageklamme Nord; — 

saa snart som vi fik Tæppet bredt 

og virket ind med Annemoner, 

før de brede Egekroner 

var til Løvspringstid beredt'; 

da med det Gamles Kobberrust 

det friske Silkeløv sig blandte, — 

da Kastanjen hvisked just, 

at den strax var redebon 

til udaf Knoppens lille Vante 

nu at strække Bladets Haand, — 

da dette Vaarens Fødsels-Nu 

rundt om straaled, døde du, 

og din tankeklare Aand 

er bleven dunklere end vor; 

thi den lukkes udenfor 

Bevidsthedsgryet, aldrig mer 

du føler, véd af intet, ser 

ikke, at vi stille græder 
med bitter Dug paa disse Steder, 
hvor vor Aand, saa dæmringsfin, 
spejlede sig klar i din. 

Dyre-Genierne. 



Koral-Genierne. 

A ør Bjærgenes Kæde saa favnedybt dykked 

i StiUehavs-Dybets uhyre Skød, 
i Vandet en bladløs Skov har vi bygget 

med Stammer af Kalk og med Blomster af Kød; 
Stenkvistene rokke 
og svaje ikke 

for Strømmens Vind; 
men ud og ind 

imellem dem smutte de tætte Flokke 

af stumme Fiske med døde Blikke, 

med vævre Finner, 

med Skæl, der skinner 
som Sølv i den blaagrønne, dæmpede Dag 

fra Lyset derude 

over en blank Lagune-Rude, 
indcirklet med Rev- Skum i Bølgernes Tag. 



De uddøde Arters Genier. 

Vi slap løs fra det livløses Aander, som urlængst holdt 
os fangne dybt under Fjær og Bolt, 
smeded* i Stenens Ringe; 

og fra Klippefængslets Gem 
slæbte vi os frem, 
for at bringe 

vore sten-omskabte Lemmer, 
for at tale uden Stemmer 

og vidne, vidne, vidne 
for dig, mod din ganske Slægt og dit Folk og 

dit Hjem. 



Thi de andre er ikke som du var, du vise Mand. 
Beskæmmes skal han, vor Slægts Tyran, 
kende sin Æt og blegne! 

Ak, vort Kuld han nytte-glad 
lod i aagspændt Rad 
udpint segne 

under Svøben, uden Naade, 
gudegrumt han vilde raade — 
vi hade, hade, hade 
ham blindt, med snes-tusindaars indestængt rugende 

Had. 



Hvorfor kom han dog ikke i vor Tid og mødte os 
i al vor Kraft, da vor Urtids-Trods 
spændte som Staal vor Flanke? 

(31) 

Digitized by VjOOQIC 



Første Kor: Naturaanderne. 



O, vi skulde set ham fly, 
frugtløst ty 
til den ranke 

Padderok og Kæmpebregne, 
hørt hans Angstskrig, set ham blegne 
ogr trygle, trygle, trygle 
sin Gud om en skærmende Haand, om et Under til Ly. 



Menneske-Genierne. 

1ste Halvkor, 

O, Brødre! had os ikke længer, 

skønt vi har handlet ondt med jer og træng-er 
til eders Naade her ved Tidens Vendepunkt. 

Sig, skal vi møde Fremtidsslægten, 

som dømmer, sammenknuged' under Vægten 
af jer Forbandelse, der tynger sekeltungt? 

Digitized by VjOOQIC 

Tilgiv os alt, hvad vi forbrøde, 

forlad os i hans Navn, den store Døde, 

et Menneske han var, og I har elsket ham. 
Nu skal vort Gudehovmod endes, 
I er vor Slægt, ved eder vil vi kendes; - 

forband os ikke mer, vi blues ved vor Skam! 



2det Halvkor (fjærnere). 

Forlad dem i vort Navn, som ikke ere, 
men én Gang vorde og vil være 

som Lyset af en solvarm Dag; 
vi knække Svøber, og vi knuse Vaaben, 
vor Arbejdshaand skal være aaben 

til Kærtegn, ikke knyttet haardt til Slag. 



Og I, der var før os, I Mænd, der håndled 
g-rumt mod hinanden og forvandled 
til Helved denne Jord, som vi 

(33) 

Digitized by VjOOQIC 



Første Kor: Natur aanderne. 



skal grunde Paradiset paa, I alle, 
I som har fældet, I som falde, — 
forlad, forlad hinanden ogsaa I. 



For under Kampens Kaar I led, I maatte 
gaa frem den Vej, som eders Fædre traadte, 

og bære eders Arv; selv nu, endda 
I bedres alt og læres til at bie, 
der bor i jer en Ulv, som Blod vil die, 

og I har endnu ikke vænt den fra. 



Begge Halvkor, 

Men du, der stod paa Tidens Grænseskæl, 
du har forenet os, pg os med dem, 
der vrimle over Jordens rige Hjem, 
forenet Floden med al Livets Væld, 
at den maa ikke tørres ud og ikke 
forvilde sig men naa til Oceanet. 

Af Træets stærke, dybt nedsænkte Rod 

du Stammens Væv og Bygning klart forstod, 

og andagtsfuld du har dens Krone anet, 

der skjultes taagefjærn for dine Blikke. 

Og Menneskenaturen, den, der har 

saa længe svævet mellem Jord og Himmel, 

en Under-Ting, en Gaade uden Svar, 

der ej sig selv kan gætte, hovmod s-svimmel, 

halvt Gud og Djævel halvt, halvt vis, halvt Nar, — 

du greb den med din Kæmpehaand og satte 

fast paa den varme Jord dens ætherfrosne Fod, 
at den maa kende dog sig vselv og fatte, 

hvorfra den fordum kom, og hvad den stiger mod. 



Alle Dyre-Genierne. 

Fra én Kilde og ikke fra tusind' 

sprang Livets Strøm, 

i et Udbrud af Urtids-Rusen, 

som en ukaldet Drøm. 

Men som gærende Vin i sin Kumme 

har af Pladsen for lidt, 
til dets sprudlende Rigdom at rumme 

blev Lejet ej ét. 
Det grenedes. Grenene spredte 

sig mer og mer 
og mødtes med aldrig sete; — 

og just, som det sker 
med Brødre, der tidlig fra Hjemmet 

i Verden uddrog, 
blev Livet for Livet fremmed, 

medens Tiderne jog. 
Dog i Mennesket skulde dets Dele 

forenes til Slut 
og begribe sig selv som et Hele, 

der aldrig var brudt. 
Men hans Sind blev af Hovmod forhærdet, 

hans dunkle Aand 
afhugged med Tanke-Sværdet 

sine Slægtskabsbaand. 

Der kom Splid mellem det, som leved, 

der kom ulige Kaar, 
og Aander fra Aander blev revet 

med et gabende Saar; 
et umaaleligt Svælg blev der grundet 

mellem Kød og Kød, 
for til Evighed nogle stunded, 

men de andre til Død. 
Og i Kløften af Livets Rige 

blev der født en Gud, 
for at skille Lige fra Lige 

med ulægeligt Brud; 
i sin Højre mod Himlen rakte 

han Menneskets Slægt, 
men i Støvet de andre laa strakte 

af hans Venstres Vægt. 



Dog et Menneske kunde forandre 

hint Menneskeværk. 

Du kom og" var ej som de andre; 

ej hovmods stærk 
med din Fod paa de kraftløses Nakker; 

din Aand var Natur. 
Din Tanke, for Fordommens Slakker 

udrenset og pur, 
var det forloddet én Gang at sige 

Forløsningens Ord; 
den steg af vort dunkle Rige 

saa lysende stor, 
som en Stjæme stiger af Havet 

paa Himlens Hvælv, 
og vi, der i Mørke raved, 

ukendt' med os selv, 
vi fik Syn af dens Fosfor-Lue 

for at glemme vor Ve, 
fik vort Tog gennem Tiden at skue 

som en Havflod, — og se, 
fra de forreste Bølger, der brødes 

mod Fremtidens Land, 



(38) 

Digitized by VjOOQIC 



I 



Dyre-Genierne. 



til de sidste, der svandt i det Ødes 

tiltaagede Rand, 
fra de største, der trodsige slynged 

mod Stjæmeme Skum, 
til de mindste, der sagtelig gynged 

som i kraftesløs Slum, 
var det Et — én strømmende Masse 

med Søer i Spring, 
som til Leddene Leddene passe 

i en Nitværks- Ring ; 
mellem skumklædte Vover og nøgne 

saa vidt og bredt 
var der ingen Afgrund at øjne, 

intet Gab, ikke ét! 
Og vi jubled, vi evige A ander, 

forløste og fri, — 
for Adskillelsens ældgamle Vaander 

de var endt' og forbi; 
vi var lyse af dig, vi var strage 

mod dit funklende Ry, 

og vi straaled det spejlblankt tilbage 

ud imod dig paany, 
som en Stjæme, der tindrende oppe 

under Himlen gaar, 
sin Guld-Ild af Bølgernes Toppe 

mangfoldiggjort faar; 
og mens frem gennem Tiden vi stræber 

med vort stillede Savn, 
udbruser de fraadende Læber 

som et Løsen dit Navn. 



(4()) 

itized by Google 



Digitiz 



Andet Kor. 

Guderne. 



Digiti 



zed by Google 



Digiti 



zed by Google 




Kor af Afguder. 




H k, ak, ak! — 

Hvilket Tidsrum der svandt, siden sidst 

vi fik se 
Dagens det levende Lys I — o, ve! 

Vi er glemte bort, vi er udestængte, 
svøbte i Mulm af vor egen Mængde, 
vi gyser i Tidens Strøm af Skræk, 
som en Taage gyser i Vindens Træk. 



m 

Ve, ve, ve! 
Det er ude med os og vi taber! 
Det er ude med os, thi vor Skaber 

Mennesket vendte sig bort; han glemmer 
os helt, han aldrig os ærer, 
brænder ej mer Hekatomber og nærer 
ej vore blodløse Lemmer, 
der visne som Hø. 

Og se, se, 
vi kan dog ikke dø! 
Vi kan ikke dø, for i Menneskets Hu 
lever den mørke Rædsel endnu, 

der avled os alle; hvad før han øved, 
tjenende os, det øver han end, 
naar hans Sind forvildes; bestandig igen 

han ofrer til os, naar hans Aand er sløvet. 
Hver Skændselsdaad, 
hvert Niddingsraad, 
der i Mørket sig, skjuler, 
falder som Smuler 
til os, til os! 

Afguderne, 



Og vi snappe, vi slaas 
om hver eneste Bid for at mætte vor Hunger; 
vi fange i Luften med spillende Tunger 
det Blod, der sprøjter, de Taarer, som trille, 
for Tørsten, vor klæbende Tørst at stille. 
Vi leve ej op, det vil aldrig ske, 
kan dog ikke dø for de Smulers Skyld — 

Ve, ve, ve! ~ 

Apollo. 

J a lid kun I af Hungerens hule Braad 
og dø saa, — slig er eders fortjente Lod! 

Ved Mulm og Død I hersked, Stakler! 

Vi, vi er Lyset og Livets Fakler. 

Athene, 

Aldrig kaldte Mennesker os Tyranner, 
mod det høje løfted vi deres Pander, 

vore Templer rummed som Festpaladser 
Folkenes Masser. 



Apollo. 

Og siden, efter Oldtidens Farsot-Død, 
da Gude-Marmor groves af Jordens Skød, 
mens purpur-axlede Barbarer 
bøjede Kroner og Præste-Tjarer, — 



de andres Øjenlaag med en Vægt som Bly 
søvnbundne tynged; — vi slog dem op paany, 
vi leved — og med os det sande 
Hellas i fremmede, dunkle Lande. 



Athene. 

Mens for Galilæeren Knæ de bøjed, 
tændte vi Begejstringens Gtiist i Øjet, 

talte snart enhver, der var prist som Mester, 
blandt vore Præster. 



Frit vi hersked, ikke som Guder pleje: 
jordløst, uden Templer og gyldent Eje, 

ingen blodbesudlende Ofre faldt der 

rundt om vort Alter. - 



Apollo. 

Da drog mit straale-spydede Sejrstog frem, 
i kolde Taage-Lande en Solgulds-Bræm! 
Jeg kaldte dødelige Gæster 
ind til Pamassiske Skønheds-Fester. 



Dér var der lyst, var Livet end mørkt og smaat, 
thi højlofts-hvælvet funkled mit Søjleslot; 
hvor Nektarskaalen frem blev stillet, 
svømmed forklaret et Verdensbilled. 

(48) 

Digitized by VjOOQIC 



Apollo og Athene. 



Som Iris-Buen tændes i Skyens Sod, 
som Rosen blussed op af Adonis' Blod, 
som Perler gro af Musling- Vunder, — 
blomstred min Kunst over Tidens Onder. 



Athene. 

Platos Aand genieved i tusind Aander. 
Aldrig mat af Forskningens Fødsels- Vaander, 

fri for Støvets Favn var den jomfru-slanke 

Menneske-Tanke. 



Den, jeg elsked, var som en salvet Seer: 
fra hans rene Viden i Ur-Ideer 

sprang — som selv jeg sprang fra Kronidens 

Pande — 

fuldfødt det Sande. — 

Apollo. 



Men ak! selv Guder knuses af Tidens Hjul. 

Nu bæres det mig for, som min stolte Fugl, 
den gamle, Delos-fødte Svane, 
susende sænked sin Æther-Bane — 



som øste den sin lidende Sang-Sjæl ud 
i aldrig hørte Toner til Afskedsbud; 
jeg véd ej hvad der voxed siden, 
smaaligt som Livet, i Aag af Tiden. 



Athene. 

Ak! vi nages begge af samme Xummer! 
Mine Præster dø, deres Kor forstummer; 

andre træde op, deres Forskerblikke 

tændte jeg ikke. 

Støvets Børn med skyggende Hænder krige 
sejrrig mod Ideernes Straale-Rige ; 

ham, hvem død vi se som en Kæmpe ligge, 

kendte jeg ikke. 

Begge. 

Vort Hverv er endt; vi lyste i Dæmringsstunden 
stjærneklart for Menneskers travle Kuld, 

en Sol, der blænder os, er for dem oprunden, 
vi var Sølv, man vexler os ud for Guld; 
læg fast din Haand i min; vi klynke 
ikke afmægtig og fejgt; vi synke 
som bedst for Guder det sig sømmer; 
smilende Lyskildens Gift vi tømmer, 

som i Morgenrøden en Tvilling-Stjæme 

dør i det ^ærne. 

m. 
Jahveli. 

11 vor er den Jord, jeg har skabt? 
hvad gaar der af mine Hænders Værk? 



Thi jeg bredte dens Flade i Rummet, 
som en Kvinde breder en Dejg. 



Mit Ord kaldte Planteslægteme frem 
og vakte Dyrene, Art efter Art. 

Som en PlovmancJ viselig saar sin Mark: 
Kummen for sig og Hvede i Rader med Kant af 

Spelt. 

Som en Røgter indstalder Kvæget i Rum og Baas, 
at det Ulige ikke maa blandes, thi det er mig 

hæsligt. 

Men til sidst jeg dannede Manden af Støv; 
i hans Næsebor blæste jeg Livets Aande. 

Og jeg satte ham paa Jorden, en Opsynsmand, 
et Billed af mig, for at herske. 



Og se! Skabningen var i min Vilje, 
som et Barn i sit Ledebaand. 



Og nu, hvilken Svimlen har grebet min Jord? 
har Vanvid slaget dens Liv? 

Som Havbundens Østers fæstned jeg den, 
og den kredser som i Luften en Fugl! 



Dens levende Væsner blandes i Flæng, 
slutte sig sammen, nedtræde mine Skranker. 



Og planløst vikler det Hele sig ud 
af sig selv, en uendelig Kæde. 



Mine Arme ere blevne for korte, 
strække ej 'til at gribe dens Ender. 

Led slutter til Led; jeg ser ingen Sprække, 
hvori jeg kan stikke min Finger. 

Se, Verden er bleven sin egen Gud, 

en underlig Gud, uden Hoved og Lemmer. 

Jeg kan ikke ramme ham med mit Lyn, 
og" han er overalt, hvorhen jeg vil fly. 



Han kvæler mig i sin usynlige Favn.' 
Jeg drukner i Ætherens Bplger. 



Og Kloderne gaa mig forbi som Skibe, 
der agte ej paa mit Nødraab. 

Jesus Kristus. 



/\k, hvad hcir I gjort imod mig, I vildfarne 

Menneskebørn ! 
Var det ej nok med Korset og Svøben og Kronen 

af Tjørn? 

Jeg var dog et Menneske ogsaa; — hvi gjorde I 

mig til en Gud, 
løfted mig op paa et Alter og traadte i Støvet 

mit Bud? ~ 

Jesus Kristus. 



Om min Natur mundhuggedes læge og skriftlærde 

Mænd, 
rev den i to paa Synoder og spidded den med 

deres Pen. 



Jeg blev til en tvesynet Uting, Misfostret af Gud 

og af Mand; 
I dyrkede mig som en Molok med Slagtning og 

Risbaales Brand. 



Og" dem, som er deres Tids Sønner, forfølge I nu 

i mit Navn. 
Se, jeg var en Søn af min Tid, jeg talte dens Sprog 

til dens Savn. 



Hvi gjorde I Sproget til Sagen, hvi gjorde I Skaalen 

til Vin? 

Hvi gjorde I Timen til Dagen, hvi gjorde I Verden 

til min? 

Hvi har til en Gud I gjort mig, paa det, jeg maa 

miste min Magt 
og dele Gudernes Skæbne? Hvad har eders Skrift- 
kloge sagt? 



:»At Jesus for eders Synder udaanded paa Korsets 

Pæl, 
og Kristus opstod af Graven og frelste hver troende 

Sjæl.« — 



— Men sandelig siger jeg eder: til Bod for hvad I 

har forskyldt 
dør Kristus, men Jesus lever til Tidernes Maal er 

fyldt. 

Modstanderne. 




Fra Kirken. 
1ste Halvkor, 

[ed Vaarens Løvkvist, silkefin, 
et Fredsbud fløj med Vinge-Hvin 
ud over Bølgemarken; 

duelet 

over Skummets Skvæt 
det daled paa Kirke-Arken. 

(61) 



Digiti 



zed by Google 



Tredje Kor: Samtiden, 



Saa malmtungt bølger Vaarens Vind, — 
Dødsklokken! hør! den kimer ind 
Te Deum mod det høje! 
Ding, dang, — 
hvilken sølvren Klang! 
thi vor Fjende har lukket sit Øje. 

Vor Fjende var din Fjende, Gud! 
I Roden af din Plantnings Skud 
sin Øxe-Æg han hamred; 
dybt den skar, 
og i Kronen har 
det skælvet og sukket og jamret. 

Han rydded Antikristens Vej! 
den stolte Pande, bar den ej 
som Stempel Dyrets Mærke? 
Lov og Pris! 
før din Hjords Forlis 
har Dødsenglen fældet den Stærke. 

2det Halvkor, 



Tys, tys! raab ikke Sejr! — hvad fremmer 
eders Ilterhed? — I glemmer 
Gravens Hævd paa Ærefrygt. 
Troens Vej 
haster jo ej! 
Larm ikke ved Tærsklen, nu sover han trygt. 

Først Domsbasunen Søvnen ender; 
læg den Sag i Herrens Hænder, 
min er Hævnen, siger Gud. 
Stille lad 
eders Sejerskvad 
hviske i Sjælen sin Jubel ud. — 



Fra Kathedrene: 

Nej, klag med os! — flæng eders Glæde 

sønder som et Lin, 

\ 

som Silke, som en Festdragts Klæde, 

spild den bort som Vin! 
Hvad! ser I ej en Dag* til Ende? 

Klag som vi, 

for hans Liv er forbi, 
og hans Død slaar os Vaabnet afhænde. 

I véd af Intet! — vi forstod ham. 

Han fordunkled os. 
I korsed jer, — vi kæmped mod ham, 

og hans Aands Kolos 
vi kunde ej en Tomme flytte. 
Næppe har 
han os undt et Svar 
eller standset sit Fjed for at lytte. 

Men vi kan ikke Freden taale; ^ 

af hans Ry vi fik 
vor Farveglans, som Myg, der straale 

større ved hvert Stik 

af fremmed Blod; vi skrumpe sammen, 

svides bort, 

naar vi flagre kort 
fra hans Ligbaal, lokked' af Flammen. 



TilPantheon vor store Fjende 

blev usaarlig bragt, 
der flokkes Andagt om hans Minde 

som en Æresvagt. 
Vi tør ej røre ham: han bliver 
kæmpestor, 
og hans Usæd gror, 
indtil tusinde Fold den giver. 



Hans Skygge drukner os, og ingen, 

ingen ser os nu; 
mod Gravens Marmorskjold sprang Klingen 

som et Glar itu. 

Ak, ham, hvis Hoved knustes ikke, 

ham, hvis Vej 

vi fik standset ej, 
kan i Hælen vi aldrig stikke. — 

V i har kendt ham ; han kaldte os Venner ; 

saa mindelig- Ordet klang; 
vidunderligt nu, da hans Læbe 

har sagt det for sidste Gang. 

Hans Liv var en Del af vort eget; 

og nu, da dets Lys gik bort, 
det lever sin Aftenrøde 

en Stund, til det slukkes med vort. 

Hans Navn, der flakker saa vide 
om Verden fra Pol til Pol 

og sanker Had og Begejstring, 

et legemløst Tanke-Symbol, — 

det vækker hos os, saa ofte 
dets Tone rører os dybt, 

sit eneste Billed-Legem 

til Liv fra en Hjæme-Krypt. 

Mens end det glimted med sluknende 
Skær af hans Farfaders Ry, 

vi vidste, at han vilde tænde 
det tusindfold lyst paany. 



Da hans Aand for Verden var dunkel, 
var vi lyse alt af dens Glans, 

før hans Tanker var kendte af andre, 

havde vor Aand tænkt dem med hans. 

Vi saå ham beskeden og stille, 

mens Verden var delt om hans Navn, 
fredsommelig, medens hans Tanke 

blev Stridens tændende Bavn. 



Vi saå ham utrættet brydes 

med Sygdommens senede Tag 

og flyve med smerte-stækkede 

Vinger sin Flugt hver Dag — 



og stige saa højt, at han drukned 
al Svaghed, hvert Lidelses-Stik 

i Naturens svimlende Dybder, 

der sløred sig af for hans Blik. 



Vi har snakket med ham og spøget, 

naar hans korte Dagværk var endt, 

ved Kaminens fortrolige Luer 

paa Down i det bakkede Kent. 

Hans Smil bor end i vort Øje, 

og hans Røst i vort Øres Fold, 

vor varme Haandflade gemmer 

paa Trykket a:f hans, der blev kold. 



Vi har kendt ham; vi var hans Venner! 

Hvad der kun er et Navn for jer, 
er en Del af vort Liv, som blev skrinlagt, 

som var og som aldrig mer er. 

Vi 



le ved i Tid med ham; — nu er han død! 

Hvorfor det pludselige, det højtids-køle 
Gys gennem Sjælens Dybder? — Darwin død! 

Hvad er det for en Svimmelhed, vi føle? 
Er han for os det samme ej som før? 

Var vi ej hidtil skilt' ved Rum som nu 
ved Tid? — hvad er vel dette, at han dør, 

for os, at det kan fylde os med Gru? 

Og dog" vi drak de samme Aar som han 
af Tidens stedse fyldte Bægerrand, 

vor Dværgegætten og hans Kæmpetanker 
blev rummet i det samme Dage-Spand. 

Men dette Navn, der straaled sammensl3mget 
med Makrokosmens hellige Monogram, 

var os for stort — vi glemte, at han leved 
som vi, at Døden vented' ogsaa ham. 

Vi kunde kun som Aand med Aander mødes, 
hans Røst kom til os som de store Dødes, 

saa langvejsfra, — og dog igen saa nær, 
at klart vi fatted, han var en af vore, 

thi vor Tids Pulsslag banked i enhver 
af disse Tanker, og vor tørre Aare 

blev svulmefyldt af dem med Saft, der flød 
skumfrisk fra Urlivs-Kildens evige Skød. 

Vi var forkomne og kun halvt i Live, 
frosne til Hjærteroden, muskelstive 

af kunstig Kulde bag Gothikens Mur 
og tykke Piller under Kirke-Hvælvet; 
vi svøbte vore Pjalter tæt og skælved 

af ætherisnende Træk, der udfrøs al 
ungblodig Varme i de spekulative 

Ordfilosofers luftige Søjlehal. 

Men har vi ikke varmet vore Lemmer, 
og fik vi ikke tøt vor valne Hud 
ved den Naturild, som er nu slukt ud 

i sine sidste askelagte Emmer, 

hvorfra en Gmist, et Navn, har løsnet sig 

og flammevinget, som en evig Stjæme, 

kaster fra Fortids-Nattens Himmelfjæme 
sin Ledestraale over Slægtens Vej. 

,kuer frit! 
Fæst hvert Skridt 

uden Hast, 

men sejersfast, 
vor Tids Helt har paa Baaren I strakt! 

Uden Sværd 

var hans Hær, 

intet Blod 

var om hans Fod, 
ingen Graad 'ætsed Rust i hans Magt. 

Som den skingrende Lur 

styrted Jerikos Mur, 
ramled Fordommens Brystværn til Jord 
ved hans Ord; 

fra Naturkløftens Skrænt 

fik han Brobuen spændt 
dér, hvor Tidstankens Hær mod sit Hjem 
skulde frem. 

Nu har Strid 

haft sin Tid, 

uden Frygt 

hans Aand har søgt 
hos Natur- Altet Hvile og Trøst; 

ingen Magt 

faar den vakt 

af dens Ro, 

end ej de to 
Tvillingsøskende Smerte og Lyst. 

Trio. 

Fodrapt gaar 

Aar efter Aar, 
ledtæt de fylde Tidens Øde, 

slukke først 

sparsomt vor Tørst, 
plyndre os siden ud til Døde. 



Sødt og surt, — 
hæsligt og purt, — 
hvo har vel vejet dem og skønnet? 

Hvo har vidst, 
om ham tilsidst 
Livet har tugtet eller lønnet. 



Lykkerig 

den, som en Flig 
fik af Naturens Gaade hævet, 

hver, som har, 

over dens Svar, 
glemt hvad hans Egenvilje kræved. 



Hellig Stund! 

Drifternes Blund! 
Tien af Selviskhedens Røster! — 

naade-smilt 

den, der har hvilt 
afvant ved Moderaltets Bryster. 

Fodrapt gaar 

Aar efter Aar, 
Liv slides op af deres Saaler. 

Den, der ej 

leved for sig, 
bliver i Helheds-Livets Straaler. 

Marsch. 

Var den trang 

eders Gang? 

var den svar 

den Vægt, I bar? — 
Vort Aarhundred paa Baaren er strakt! 

sejerstræt, 

smertemæt, 

led af Lyst, — 

ved Sønnens Bryst 
det sit Hoved til Hvile har lagt. 

Skuer frit, 

fæst hvert Skridt 

uden Hast, 

men sejer^fast, 
skønt vor Stolthed til Grraven I bær! 

Lyt! et Kog 

bag jert Tog, 

i jert Spor 

et Genlydskor — 
det er Drønet af Fremtidens Hær. 

H sidde i det tavse, stille Land 
ved aldrig sete Bredder af Livets Flod 
og lægge vore lyttende Øren mod 
det aldrig krusede, ibenblanke Vand, 
om vi kan høre Bruset nærme sig 
af fjæme Bølger, der en Gang skal knuse 

Spejlets Glar paa deres Hvirvelvej. 
Vi strække Hænderne op i Luft, hvis Flor 
er dødt og foldeløst, saasnart vi tror 

at føle Træk af Tidens Stormvejr, som 
skal sprede Evigheds-Mulmet her rundtom 
og ryste os lig visnede, tørre Blade 

over Strømmens bølgebrudte Flade. 



Men foran Vindtræk, foran Buldret gaar 
der Lyn, hvis langt henspillende Strejflys naa'r 
til os. Da skue vi os selv dernede 
i det glatte Spejl, — højtidelige, 
stolte Træk, der vilde skræmme jer, 
hvis I fik set dem, I, som endnu er. 
Henrykke og forfærde jer, skønt de 
er kun, hvad / har gjort dem til — ja, // 
Det vilde undre jer — men ikke dig, 
du taage-spredende Aand, hvis Stracdevej 
har lysnet over os og sluktes nu; 
du vilde fatte, hvad du saa, for du 

har kunnet Livet i det svundne spore. 
Du forklared af det smaa det store. 



O du, hvis Tanker forudlynede Tidens 

Stormvejr! hvi kan ej din Aand, saa snar 

og lys som Marild g-ennem Vandets Glar, 

nedglide over Livets Flod, hvor den 

er nattesort og uden Vover end, 

og skue, hvad den under Farten dér 

fik spejlet i sit forbigaaende Skær? 

hvor vilde den ej fryde sig og gløde 
klarere bestandig, mens den saå 

de nye Former, som de gamle føde, 
straale frem og saa i Mulm forgaa, 

men stedste stoltere, men stedse mer 

afslebne for den gamle Arvesynd, 

der klæber end ved Slægften fast som Dynd, 

bestandig mere Marmor, mindre Ler, 
indtil du kom, hvor dine Tanker ej 
er naa't paa deres dristige Drømmevej, 
hvor aldrig anede Former spejled sig 
saa bunddybt i din Aand, at stejlt den standsed, 
svimmel ved det herlige, som den sandsed. 



Men du er under alt det levendes Love; 

intet faar du se af det, som først 
gror frem, naar du er gaaet; — du maa sove, 

sove fra din aldrig stillede Tørst. 
Og vi, hvad skal da vi, som aldrig fik 
os vist* for dig og aldrig med vort Blik 
har skuet dig, der mer end nogen anden 

anede vor Natur, — skal ikke vi, 
alt som nu Tiden ad sin Stormskridts Sti 

naa'r frem og fylder vore slappe Lunger, 
én for én i endeløst Rækkesyn, — 

skal vi ej fyldes af din Aand og bære 
til vor yderste Grænsepæl din Ære? 

II. 



Naturen ødsler Spirer ud og regner dog saa knapt, 
af tusind Liv kun ét naa'r frem, dog gaar et Gran 

ej tabt; 
ej rent forsvinder, 

hvad én Gang var, 
thi Livet binder 
til trofast Par 
det Led, der svandt, det Led, der kom, og heller 

ej nyt bli'r skabt. 

Men kædes selv det mindste ind i Verdens Løb, 

og maa 
den første Gnist sin Strømning sende gennem os 

og naa 
til Tidens Ende, 

til Livets Død, 
saa vi kan kende 

dens Virknings-Stød, — 
hvor meget mer skal dit Værks Liv i voxende 

Kraft bestaa! 



Af det kæmpende Liv er din Tanke født, og dets 

Lov stod lys i dens Syn, 
og i Tanke-Tilværelseskampen frem gennem kryd- 
sende Fosfor-Lyn 
vil den sejrrig vandre 
med Tordengny, 

den vil avle andre, - 
der sejre paany, 
vore Hænder vil flette vort Vaarsprings-Løv til en 
Krans om dens Herskerbryn. 

